stanford-oval/wikipedia huggingface dataset:
Thomas Steen
Ura > Maajoukkue

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Göteborg 1981 | jääkiekko |  |
|  Hopeaa | Moskova 1986 | jääkiekko |  |
| Kanada-cup  | Kanada-cup  | Kanada-cup  |  |
|  Hopeaa | Kanada-cup 1984 | Jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Québec 1978 | jääkiekko |  |
|  Pronssia | Karlstad 1979 | jääkiekko |  |
|  Pronssia | Helsinki 1980 | jääkiekko |  |
Steen edusti Ruotsia MM-kilpailuissa vuosina 1981, 1986 ja 1989. Noista kaksi ensimmäisenä mainittua päättyivät hopeaan. Vuoden 1986 turnauksessa Steen oli tehoilla 8+3=11 Ruotsin paras maalintekijä ja toiseksi paras pistemies Anders Carlssonin jälkeen. Hän pelasi myös Kanada-cupissa vuosina 1981, 1984 ja 1991, joista vuoden 1984 turnaus päättyi hopeaan. Tuolloin Steen oli Ruotsin paras maalintekijä seitsemällä osumallaan.
Steen oli myös ikäkausimaajoukkueiden vakionimiä. Hän pelasi alle 20-vuotiaiden MM-kilpailuissa vuosina 1978 (hopeaa), 1979 (pronssia) ja 1980 (pronssia). Steen oli vuoden 1979 turnauksessa Ruotsin paras maalintekijä viidellä osumallaan ja hänet valittiin tähdistökentälliseen.
Pelaajauran jälkeen

Heti pelaajauransa lopetettua Steen siirtyi kaudeksi 1999–2000 Elitserien-joukkue Frölundan apuvalmentajaksi. Vuodet 2000–2004 hän toimi NHL-joukkue Minnesota Wildin kykyjenetsijänä. Samat vuodet Steen valmensi Frölundan J18-joukkuetta. Hän oli vuodet 2000–2002 joukkueen päävalmentajana ja vuodet 2002–2004 apuvalmentajana.
Kauden 2008–2009 Steen toimi Phoenix Coyotesin kykyjenetsijänä. Kaudeksi 2009–2010 hän siirtyi MODO Hockeyn apuvalmentajaksi.
Muuta

Thomas Steenin isoveli Malte Steen on entinen Elitserien-tason jääkiekkoilija. Thomasin pojat Alexander ja Hamilton pelaavat myös jääkiekkoa. Alexander pelaa NHL:ää St. Louis Bluesissa ja Hamilton pelasi kaudella 2009–2010 MJHL:n Winnipeg Saintsissa. Molemmat pojat syntyivät Winnipegissä ja heillä on myös Kanadan kansalaisuus.
Myös Steenin serkut Dan ja Ulf Labraaten ovat pelanneet jääkiekkoa ammattilaisina. Heistä Dan on pelannut NHL:ssäkin.
Tigrayn kriisin aikajana

Tigrayn kriisin aikajana kuvaa vuonna 2020 alkaneiden Tigrayn alueen kapinallisten ja Etiopian hallituksen joukkojen välisen konfliktin tapahtumia.
Joulukuu 2020

2. joulukuuta. Hallitus päästi avustusjärjestöt Tigrayn alueelle.
9. joulukuuta. Etiopian hallitus ilmoitti, ettei salli ulkopuolisten tutkia Tigrayn alueella tapahtuneita joukkomurhia jne. Etiopia pyytää tutkimuksissa apua vain, jos epäonnistuu niissä.
23. joulukuuta: gumuzien asemiehet tappoivat yli 200 Bekojin kylässä, liittyen amrahoiden ja gumuzien väliseen Metekelin konfliktiin.
Tokolanperä

Tokolanperä on pieni asutusalue Pohjois-Pohjanmaalla Raaheen liitetyn entisen Saloisten kunnan alueella. Alue sijaitsee Saloisten kirkonkylän pohjoispuolella, kirkonkylän välittömässä läheisyydessä. Nimensä se on saanut alueella asuneesta Tokolan suvusta. Tokolan varsinainen kantatila eli Iso-Tokola puolestaan sijaitsi aikoinaan Saloisten kirkonkylällä muutaman kilometrin päässä Tokolanperältä pappilan lähettyvillä. Tokolanperällä on noin 15 taloa. Aiemmin Tokolanperällä oli myös kauppias Tokolan pitämä kyläkauppa, joka lopetti toimintansa 1950-1960-luvulla.
Aiheesta muualla

Raahen kylät ry:n sivut
The Boston Globe

| The Boston Globe |
| --- | --- |


Lehtityyppi:  sanomalehti
Kustantaja:  The New York Times Company
ISSN:  ISSN 0743-1791
Levikki:  382 503 (arki) 562 273 (su) 
Perustettu:  1872
Päätoimittaja:  Martin Baron
Kotikunta:  Boston
Kotimaa:  Yhdysvallat
Sivukoko:  broadsheet
Ilmestymistiheys:  päivittäin
Kieli:  englanti
Aiheesta muualla
OCLC
www.boston.com
The Boston Globe on Bostonin ja Uuden-Englannin laajalevikkisin päivittäin ilmestyvä sanomalehti. The New York Times Companyn omistaman lehden paikallinen pääkilpailija on tabloidi Boston Herald.
Historia

The Boston Globen perustivat kuusi bostonilaista liikemiestä 4. maaliskuuta 1872. He sijoittivat lehteen yhteensä 150 000 dollaria. Päivittäisenä aamulehtenä toimintansa aloittanut julkaisu ilmestyi ensimmäisen kerran sunnuntaina 1877. Vuonna 1878 se lanseerasi The Boston Evening Globe -nimisen iltapäivänumeron, joka lakkautettiin 1979.
The Globe oli yksityinen yhtiö vuoteen 1973 saakka, jolloin se muuttui julkiseksi ja nimeksi tuli Affiliated Publications. Yhtiön hallinnointia jatkoivat Charles H. Taylorin jälkeläiset. Vuonna 1993 The New York Times Company osti Affiliated Publicationsin. Jordanin ja Taylorin perheet saivat vastineeksi huomattavan määrän Times Companyn osakkeita, mutta viimeisetkin Taylorin perheen jäsenet lähtivät yhtiön johtoportaasta vuoteen 2001 mennessä.
Afroamerikkalainen kolumnisti Patricia Smith pakotettiin eroamaan 1998 sen jälkeen, kun oli selvinnyt, että hän oli väärentänyt ihmisiä ja lausuntoja useisiin kirjoituksiinsa. Tämä herätti kysymyksiä Globen kaksoisstandardeista, sillä valkoihoista Mike Barniclea oli aikaisemmin syytetty samasta rikkeestä ilman rangaistusta. Saman vuoden elokuussa selvisi, että Barnicle oli kopioinut kolumniinsa aineistoa George Carlinin kirjasta Brain Droppings. Tämän takia hänet pidätettiin virantoimituksesta ja hänen aiemmat kolumninsa käytiin läpi. Tarkastuksen yhteydessä Globen toimittajat huomasivat, että Barnicle oli väärentänyt tarinan kahdesta syöpäpotilaasta, ja niinpä myös Barnicle pakotettiin eroamaan.
The Boston Globen reportterit olivat merkittävässä roolissa Katolisen kirkon seksuaalisten hyväksikäyttötapausten aiheuttaman skandaalin paljastamisessa 2001–2003. Lehden paljastukset koskivat erityisesti Massachusettsin kirkkoja. Toimittajat saivat työstään Pulitzer-palkinnon, yhden lukuisista, jotka lehti on historiansa aikana vastaanottanut merkittävän tutkivan journalisminsa ansiosta.
Keväällä 2005 Globe veti takaisin jutun, joka kuvaili Nova Scotian Halifaxin lähellä 12. huhtikuuta 2005 käydyn hyljejahdin tapahtumia. Aiemmin New York Timesin henkilökuntaan kuuluneen freelancer Barbara Stewartin kirjoittama artikkeli kertoi jahtiin osallistuneiden alusten lukumäärän ja kuvaili yksityiskohtaisesti hylkeiden tappamista sekä siitä seuranneita protesteja. Todellisuudessa sääolosuhteet olivat kuitenkin viivästyttäneet jahtia, eikä sitä ollut ehditty edes aloittaa tarinan arkistoimispäivänä, joten yksityiskohdat paljastuivat tekaistuiksi.
Charlie Savage, jonka katsauksista presidentti George W. Bushin tapaan käyttää presidentin lausuntoja tuli valtakunnallisten uutisten aihe, voitti kansallisen tiedottamisen Pulitzer-palkinnon 2007.
Elokuussa 2013 The New York Times Company ilmoitti, että se on alustavasti sopinut myyvänsä The Boston Globe -lehden John W Henrylle, joka on tunnettu muun muassa Boston Red Sox -baseball-joukkueen ja Liverpool FC -jalkapallojoukkueen omistajana. The New York Times Company maksoi lehdestä vuonna 1993 1,1 miljardia dollaria ja nyt kauppahinnaksi ilmoitettiin 70 miljoonaa dollaria.
Aikakauslehdet

The Boston Globen sunnuntainumeron liitteenä tulee lähes joka viikko Globe Magazine. Sen nykyinen (2007) päätoimittaja on Doug Most.
23. lokakuuta 2006 Boston Globe ilmoitti ryhtyvänsä julkaisemaan lehteä Design New England: The Magazine of Splendid Homes and Gardens. Ylimitoitettu kiiltopintainen aikakauslehti ilmestyy kuusi kertaa vuodessa.
Aiheesta muualla

Wikimedia Commonsissa on kuvia tai muita tiedostoja aiheesta .
Charlie Savagen Pulitzer-palkitut artikkelit. (englanniksi)
Sonkajärvi

| Sonkajärvi |
| --- | --- |

 vaakuna :  sijainti 
Sijainti:  63°40′10″N, 027°31′20″E
Maakunta:  Pohjois-Savon maakunta
Seutukunta:  Ylä-Savon seutukunta
Kuntanumero:  762
Hallinnollinen keskus:  Sonkajärven kirkonkylä
Perustettu:  1922
Kokonaispinta-ala:  1 576,79 km² 68:nneksi suurin 2022 
– maa:  1 465,93 km²
– sisävesi:  110,86 km²
Väkiluku:  3 602 200:nneksi suurin 31.8.2024 
– väestötiheys:  2,46 as./km² (31.8.2024)
Ikäjakauma:  2020 
– 0–14-v.:  12,2 %
– 15–64-v.:  53,4 %
– yli 64-v.:  34,5 %
Äidinkieli:  2023 
– suomenkielisiä:  98,7 %
– ruotsinkielisiä:  0,1 %
– muut:  1,2 %
Kunnallisvero:  8,60 % 181:nneksi suurin 2024 
Kunnanjohtaja:  Simo Mäkinen
Kunnanvaltuusto:  21 paikkaa
  2021–2025   • Kesk.   • PS   • SDP   • Kok.   • Vas.   • KD:   10 5 3 1 1 1
www.sonkajarvi.fi
Infobox OKNimi-testi OK: 
Sonkajärvi (aik. Rutakko) on Suomen kunta, joka sijaitsee Pohjois-Savon maakunnan pohjoisosassa. Kunnassa asuu 3 602 ihmistä ja sen pinta-ala on 1 576,79 km2, josta 110,86 km2 on vesistöjä. Väestötiheys on 2,46 asukasta/km2. Sonkajärven naapurikunnat ovat Iisalmi, Kajaani, Lapinlahti, Rautavaara, Sotkamo ja Vieremä.
Sonkajärvellä on kaksi taajamaa: Sonkajärven kirkonkylä (Rutakko) ja Sukeva. Sonkajärvi on kumpuilevaa runsassoista maata, jonka halki kulkee Sonkajärven reitti. Sonkajärvellä on myös Sukevan vankila ja rautatieasema. Rautatieasemalta on VR:n henkilöjunayhteys pohjoiseen Kajaanin ja Oulun suuntaan sekä etelään Iisalmen ja Kuopion suuntaan. Sonkajärvellä on myös Sonkajärvi-Jyrkän lentokenttä (EFSJ), joka on ollut pääosin lannoituskoneiden ja Puolustusvoimien käytössä. Linja-autot liikennöivät Sonkajärven ja Iisalmen välillä koulujen lukuvuoden aikoina.
Kouluja on Sonkajärven kirkonkylällä (Rutakon koulu, Lyseotien koulu, Sonkajärven lukio) ja Sukevalla (Sukevan koulu). Suurimmat työnantajat ovat Sonkajärven kunta, Komsor Oy, Sukevan vankila ja talotehdas Omatalo Oy, joka sijaitsee Rutakolla. Omatalo Oy ajautui kuitenkin konkurssiin tammikuussa 2021.
Sonkajärvellä järjestetään vuosittain Eukonkannon MM-kilpailut.
Historia

Rutakon hautausmaasta 1800-luvulla löydetty ”väkäräksi vääntynyt” rautakautinen keihäänkärki.
Historia > Saamelaiskausi

Runsaasti paikannimistöön liittyvää aineistoa ja myös kirjallisia tietoja. Koko Ylä-Savoa nimitetty vuosien 1551 ja 1554 verokirjoissa Lapinkorveksi. Viimeiset saamelaiset muuttivat pois Ylä-Savosta noin 1650.
Historia > Nimistöä

Sukevalla Lapin-Eskelilä, Vänninmäessä Lapinjoki ja Lapinjärvet. Rutakolla Lapinkoski ja Lapinmäki. (Nykyisen vesitornin ympäristö on Lapinmäen luoteispäässä.) Uurassa Petralampi, Vehmasjärvellä Kouta-Keino pikkujärvet. Asuinpaikkoja todettu Rutakolla, Kiltuanjärven rannalla ja Sukevan Lapinkylällä.selvennä
Historia > Eräilykausi

Hämeenmäki paikannimenä lienee merkkinä hämäläistenkin eräretkistä. Eri rajankäynneissä 1400–1700-luvuilla jäi Sonkajärvi savolaisten eräalueeksi. Eränkäynti tapahtui Säämingin seuduilta Venäjän valtakunnan alueelle, sillä vasta 1595 Täyssinän rauhassa alue liitettiin Ruotsiin. Tuolloin oli täällä jo pysyvää asutusta mm. anekkikirjojen ansiosta. Eräilykauden paikannimistöä ovat Savonvirta ja Savonlampi.
Historia > Uudisasutus

Iisalmen kymmenyskunnan heinä- ja viljaluettelossa mainitaan ensi kerran vuonna 1525 mm. Swänninmäkij, Songajerffwij, Venäijrff ja Sälöis. Vanhimpia sukuja Huttuset, Hyvöset, Tuoviset ja Räsäset. Jo varhain veroluettelossa näkyvät Svänniset, Juntuset, Eskeliset ja Komulaiset. Rönkkö on tullut aluksi Huttusten vävyksi ja perustanut Rutakolle Huttusten sukukunnan lisäksi Rönkköjen sukukunnan. Huttusten sukukunnalla oli vuonna 1561 kaksi taloa, mutta 1663 verokirjan mukaan Huttusten sukukunnalla olivat hallinnassaan Viitaan, Laa'an, Kilpisaaren, Oinasjärven ja Petäjäjärven kylät. Aluksi uudisasukas asui nykymittapuun mukaan omalla luvallaan, mutta 20. huhtikuuta 1542 Kustaa Vaasa antoi asetuksen, joilla ei asuttu, kuuluivat Jumalalle, kuninkaalle ja Ruotsin kruunulle ja vakinaiset asukkaat näin voitiin katsoa saaneen alueensa virallisestikin itselleen. Uusia tiloja syntyi sen jälkeen anekkikirjoilla. Hallinnollisesti kuuluttiin 1625 asti Tavinsalmen pitäjään. Em. vuonna syntyi Iisalmen seurakunta ja samalla pitäjä, johon tuolloin kuuluivat Iisalmi, Sonkajärvi, Kiuruvesi, Pielavesi, Lapinlahti, Nilsiä, Varpaisjärvi ja Vieremä. Rutakolle tuli oma rukoushuonekunta 1854. Siihen kuuluivat Rutakon, Oinasjärven, Sonkajärven, Kilpisaaren ja Petäjäjärven kylät. Erohetkellä oli Rutakon rukoushuonekunnassa 556 asukasta, jotka pitivät omia epävirallisia pitäjänkokouksiaan. Sonkajärvi erosi vuonna 1922 Iisalmen maalaiskunnasta. Sonkajärven seurakunta oli eronnut jo vuonna 1920.
Väestönkehitys

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Sonkajärven väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 6 716 | 6 716 |
| 1985 | 1985 |    | 6 445 | 6 445 |
| 1990 | 1990 |    | 6 030 | 6 030 |
| 1995 | 1995 |    | 5 671 | 5 671 |
| 2000 | 2000 |    | 5 272 | 5 272 |
| 2005 | 2005 |    | 4 951 | 4 951 |
| 2010 | 2010 |    | 4 671 | 4 671 |
| 2015 | 2015 |    | 4 278 | 4 278 |
| 2020 | 2020 |    | 3 895 | 3 895 |
Lähde: Tilastokeskus.
Väestönkehitys > Taajamat

Vuoden 2017 lopussa Sonkajärvellä oli 4 075 asukasta, joista 1 730 asui taajamissa, 2 320 haja-asutusalueilla ja 25:n asuinpaikat eivät olleet tiedossa. Sonkajärven taajama-aste on 42,7 %. Sonkajärven taajamaväestö jakautuu kahden eri taajaman kesken:
| # | Taajama | Väkiluku (31> 12.2017) |
| --- | --- | --- |
| 1 | Sonkajärven kirkonkylä | 1 340 |
| 2 | Sukeva | 390 |
Kunnan keskustaajama on lihavoitu.
Seurakunnat

Vuoden 2018 aluejaon mukaan Sonkajärvellä on seuraavat Suomen evankelis-luterilaisen kirkon seurakunnat:
Sonkajärven seurakunta
Seurakunta kuuluu Ylä-Savon seurakuntayhtymään.
Itsenäisenä helluntaiseurakuntana Sonkajärvellä toimii Sonkajärven helluntaiseurakunta.
Suomen ortodoksisen kirkon seurakunnista Sonkajärven alueella toimii Iisalmen ortodoksinen seurakunta.
Seurakunnat > Entiset seurakunnat

Seuraavassa luettelossa on mainittu historiallisella ajalla lakkautetut seurakunnat Sonkajärven kunnan nykyisellä alueella.
Sukevan seurakunta (liitetty Sonkajärven seurakuntaan 2005)
Keskusta

Sonkajärven kunnantalo.
Sonkajärven koulukeskus.
Pääkirjasto.
Terveyskeskus.
Sonkajärven keskustassa on koulukeskus (Rutakon koulu, Lyseotien koulu ja Sonkajärven lukio), kirjasto, terveyskeskus, Osuuspankki, kunnantalo, K-Market, S-market, liikuntahalli, jäähalli (Omatalo ICE), kolme ravintolaa, kukkakauppa ja hautaustoimisto ja muutama kampaamo.
Kylät

Aittokoski, Haajaissydänmaa, Haapajärven Sydänmaa, Harva, Hernejärvi, Jyrkkä, Kaarakkala, Kalliomäki, Kalliosuo, Kainuunmäki, Kauppilanmäki, Kilpisaari, Koirakoski, Kukkopuro, Laaka, Mansikkavirta, Muuraisjärvi, Oinasjärvi, Paisua, Petäjäjärvi, Petäys, Päsmäri, Rutakko, Ryhälänmäki, Savonvirta, Sonkajärvi, Sonkakoski, Sukeva, Sälevä, Toivakko, Ulmala, Uuraa, Vehmasjärvi, Viitaa, Vänninmäki.
Käyntikohteita

Sonkajärven kivikirkko (J. D. Stenbäck, 1910),
Jyrkkäkosken rautaruukki
Sonkajärven kotiseutumuseo
Kansainvälinen Pullomuseo
Nurmijoen reitti
Raudanjoen ylittävä Männikön museosilta Sukevan kylässä
Sukevan rautatieasema
Talaskankaan luonnonsuojelualue
Sonkajärven tsasouna
Sukevan tsasouna
Tunnettuja sonkajärveläisiä

Ismo Eskelinen, muusikko
Kalevi Eskelinen, kilpapyöräilijä
Kalle Eskelinen, maastohiihtäjä
Antti Holma, näyttelijä
Tuukka Huttunen, näyttelijä
Johanna Jauhiainen, näyttelijä
Mirkka Kallio, ohjaaja
Jaakko Kauppinen, muusikko
Timo Kämäräinen, muusikko
Jiri Nissinen, jalkapalloilija
Ilkka Pikkarainen, jääkiekkoilija
Paavo Ruotsalainen, kirjailija
Olavi Rytkönen, toimittaja
Päivi Räsänen, poliitikko
Tahvo Rönkkö, poliitikko
Matti Turunen, näyttelijä
Jussi Vatanen, näyttelijä
Juha Virtanen, jääkiekkoilija
Ville Väisänen, Mannerheim-ristin ritari
Ruokakulttuuria

1980-luvulla jokaiselle Savon silloiselle kunnalle äänestettiin omat nimikkoruoat. Sonkajärven perinneruoaksi valittiin tuuvinkivelli eli perunavelli.
Aiheesta muualla

Kuvia tai muita tiedostoja aiheesta Sonkajärvi Wikimedia Commonsissa
Sonkajärven kunnan kotisivu
Tilastokeskus – Sonkajärven avainluvut
Webkamerakuvaa Rutakon raitilta (Arkistoitu – Internet Archive)
Tietoturva-aukko

Tietoturva-aukoilla eli haavoittuvuuksilla (engl. Vulnerability) viitataan virheisiin, joiden avulla ulkopuolinen voi päästä tekemään kohdetietojärjestelmässä toimia, joita ei normaalisti pitäisi päästä tekemään. Tietoturva-aukkoja on tyypillisesti ohjelmistoissa sekä myös laitteistossa kuten suorittimissa. Tietoturva-aukot pyritään yleensä korjaamaan ohjelmien päivityksissä.
Se, kuinka paha tietoturva-aukko on, riippuu itse aukosta mutta myös siitä, millaisessa ohjelmistossa aukko on. Esimerkiksi käyttöjärjestelmässä oleva tietoturva-aukko voi pahimmillaan antaa ulkopuoliselle taholle täydet käyttöoikeudet koneelle. Näin tietokoneelta voidaan esimerkiksi lukea ja tuhota tietoa.
Tietoturva-aukoista uutisoitaessa käytetään termiä nollapäivän aukko tai nollapäiväaukko (0-day, zero day). Se tarkoittaa uutta haavoittuvuutta, joka on hyödynnettävissä heti sen löytöpäivänä.
The Light

| The Light Spock’s Beard |
| --- | --- | --- |

Studioalbumin tiedot
 Julkaistu: 1995
 Tyylilaji: progressiivinen rock
 Kesto: 57.01
 Levy-yhtiö: InsideOut
Spock’s Beardin muut julkaisut
|   | The Light 1995 | Beware of Darkness 1996 |
The Light on Spock’s Beardin esikoisalbumi, joka julkaistiin vuonna 1995.
Kappaleet

The Light – 15.33
The Dream
One Man
Garden People
Looking Straight into the Light
The Man in the Mountain
Senor Valasco’s Mystic Voodoo Love Dance
The Return of the Horrible Catfish Man
The Dream
Go the Way You Go – 12.03
The Water – 23.14
Introduction/The Water
When It All Goes to Hell
A Thief in the Night
FU / I’m Sorry
The Water (Revisited)
Runnin' the Race
Reach for the Sky
On the Edge – 6.11
Kokoonpano

Neal Morse – laulu, mellotron, hammondiurku, koskettimet, akustinen ja sähkökitara
Alan Morse – kitarat, sello, mellotron, laulu
Dave Meros – basso, ranskalainen torvi
Nick D’Virgilio – rummut, lyömäsoittimet, laulu
Arvostelut

AllMusic:
Tarkastusvaliokunta

| --- | --- |
 
Rooli:  Valiokunta
Valiokunta
Puheenjohtaja:  Johanna Ojala-Niemelä
Valiokunnan sihteeri:  Nora Grönholm
Puolueet:        ps. (3)       sd. (3)       kok. (2)       kesk. (1)       vihr. (1)       kd. (1) 
Hallinto
Sijainti:  Tarkastusvaliokunta 00102 Eduskunta
Verkkosivusto
 Valiokunnan verkkosivusto
n k 
Tarkastusvaliokunta (TrV) on yksi eduskunnan valiokunnista. Sen pääasiallisena tehtävänä on valvoa valtion taloudenhoitoa ja valtion talousarvion noudattamista. Tehtävässään valiokunta keskittyy valtiontalouden yleiseen tilaan ja hoitoon sekä kysymyksiin, joiden saattaminen eduskunnan tietoon on perusteltua. Sen tehtäviin kuuluu muun muassa valtiontaloutta koskevien kertomusten käsittely ja valmistelu täysistunnolle.
Tavoitteena on, että valiokunta tuottaa valvontahavaintonsa mahdollisimman uusina ja selkein kannanottoehdotuksin eduskunnan tietoon. Valiokunta voi viedä merkittävät tarkastushavaintonsa mietinnön muodossa suoraan eduskunnan päätettäväksi. Tarkastusvaliokunnan työssä keskeistä on valvoa, että eduskunnan tahto on toteutunut kulloinkin käsiteltävänä olevassa asiassa.
Tarkastusvaliokunta perustettiin alun perin vuonna 1907 voimaan tulleella eduskunnan työjärjestyksellä. Se lakkautettiin vuonna 1928 voimaan tulleella valtiopäiväjärjestyksellä. Uusi tarkastusvaliokunta perustettiin vuonna 2007 korvaamaan valtiontilintarkastajat tarkoituksena vahvistaa eduskunnan budjettivaltaa.
Valiokunnan jäsenet

Valiokunnassa on 11 jäsentä ja 6 varajäsentä. Jäsenet ovat kansanedustajia. Valiokunta kokoontuu kahdesta kolmeen kertaan viikossa.
Valiokunnan jäsenet > Jäsenet vaalikaudella 2023-2027

| Jäsen | Jäsen | Puolue | Vaalipiiri |
| --- | --- | --- | --- |
|  | Jukkola, JanneJanne Jukkola | Kokoomus | Vaasa |
|  | Kinnari, TeemuTeemu Kinnari | Kokoomus | Häme |
|  | Immonen, TomiTomi Immonen | Perussuomalaiset | Keski-Suomi |
|  | Juvonen, ArjaArja Juvonen | Perussuomalaiset | Uusimaa |
|  | Niemi, VeijoVeijo Niemi | Perussuomalaiset | Pirkanmaa |
|  | Lindén, AkiAki Lindén | SDP | Varsinais-Suomi |
|  | Merinen, VilleVille Merinen | SDP | Pirkanmaa |
|  | Ojala-Niemelä, JohannaJohanna Ojala-Niemelä | SDP | Lappi |
|  | Kurvinen, AnttiAntti Kurvinen | Keskusta | Vaasa |
|  | Holopainen, HannaHanna Holopainen | Vihreät | Kaakkois-Suomi |
|  | Tanus, SariSari Tanus | Kristillisdemokraatit | Pirkanmaa |
Valiokunnan puheenjohtajat

| Puolue | Puolue | Puheenjohtaja | Vuosi |
| --- | --- | --- | --- |
|  | SDP | Wäinö Wuolijoki | 1907–1909 |
|  | SP | Akseli Listo | 1909–1910 |
|  | SP | Artturi Virkkunen | 1910–1911 |
|  | SDP | Akseli Listo | 1911 |
|  | SDP | Edvard Gylling | 1912–1914 |
|  | RKP | Wilhelm Roos | 1914–1917 |
|  | SP | Akseli Listo | 1917 |
|  | SDP | Wäinö Wuolijoki | 1919 |
|  | RKP | Wilhelm Roos | 1920–1921 |
|  | RVP | Georg Schauman | 1921–1922 |
|  | RKP | Wilhelm Roos | 1922–1923 |
|  | SDP | Jaakko Keto |  |
|  | SDP | Julius Ailio |  |
|  | SDP | Jaakko Keto |  |
|  | RVP | Georg Schauman | 1927 |
Valiokuntaa ei ollut vuosina 1928–2007.
|  | SDP | Matti Ahde | 2007–2011 |
|  | Vihreät | Outi Alanko-Kahiluoto | 2011 |
|  | Vihreät | Tuija Brax | 2011–2015 |
|  | SDP | Katja Taimela | 2015 |
|  | SDP | Eero Heinäluoma | 2015–2019 |
|  | Vihreät | Maria Ohisalo | 2019 |
|  | Vihreät | Outi Alanko-Kahiluoto | 2019–2023 |
|  | SDP | Mika Kari | 2023 |
|  | SDP | Johanna Ojala-Niemelä | 2023– |
Aiheesta muualla

Tarkastusvaliokunta eduskunnassa
Tie 95 (Viro)

Kantatie 95 kulkee Keski-Virossa Tarton kaupungin koillispuolella. Se alkaa Tarton kunnan Tilan kylästä valtatieltä 3 ja jatkuu 1,9 kilometrin matkan Tarton kaupungin rajan tuntumaan. Sitten tie muuttuu Narva maanteeksi..
Tien kulku

Kantatie 95 kulkee seuraavien maakuntien ja kuntien kautta:
Tien kulku > Tartumaa

Tarton kunta
The Cloverfield Paradox

| The Cloverfield Paradox |
| --- | --- |

Ohjaaja:  Julius Onah
Käsikirjoittaja:  Oren Uziel
Tarina:   Oren Uziel  Doug Jung 
Tuottaja:   J. J. Abrams  Lindsey Weber 
Säveltäjä:  Bear McCreary
Kuvaaja:  Dan Mindel
Leikkaaja:   Alan Baumgarten  Matt Evans  Rebecca Valente 
Pääosat:   Daniel Brühl  Elizabeth Debicki  Aksel Hennie  Gugu Mbatha-Raw  Chris O’Dowd  John Ortiz  David Oyelowo  Zhang Ziyi 
Valmistustiedot
Valmistusmaa:  Yhdysvallat
Tuotantoyhtiö:   Paramount Pictures  Bad Robot Productions 
Levittäjä:  Netflix
Ensi-ilta:   2018-02-044. helmikuuta 2018  
Kesto:  102 minuuttia
Alkuperäiskieli:  englanti
Edeltäjä:  10 Cloverfield Lane
Aiheesta muualla
IMDb 
AllMovie
Infobox OKNimi-testi OK: 
The Cloverfield Paradox on vuonna 2018 ensi-iltansa saanut science fiction -kauhuelokuva, jonka on ohjannut Julius Onah. Se on Cloverfield-elokuvasarjan kolmas osa. Elokuvan pääosissa ovat Daniel Brühl, Elizabeth Debicki, Aksel Hennie, Gugu Mbatha-Raw, Chris O’Dowd, John Ortiz, David Oyelowo ja Zhang Ziyi.
The Cloverfield Paradoxin traileri julkaistiin yllätyksellisesti Super Bowl LII:n aikana 4. helmikuuta 2018, jonka jälkeen elokuva ilmestyi Netflixiin samana päivänä.
Vaikka elokuvan uniikkeja mainostapoja ylistettiin, itse elokuva vastaanotti yleisesti negatiivisia arvosteluja elokuvakriitikoila, jotka eivät pitäneet kerronnasta, käsikirjoituksesta tai editoinnista, ja monet sanoivat sitä jopa huonoimmaksi Cloverfield-elokuvaksi, vaikkakin Mbatha-Raw’n hahmo sai hieman kehua.
Rooleissa

| 0 | 1 | 2 |
| --- | --- | --- |
|  Gugu Mbatha-Raw  | … |  Ava Hamilton   |
|  David Oyelowo  | … |  Kiel   |
|  Daniel Brühl  | … |  Schmidt   |
|  John Ortiz  | … |  Monk Acosta   |
|  Chris O’Dowd  | … |  Mundy   |
|  Zhang Ziyi  | … |  Tam   |
|  Elizabeth Debicki  | … |  Mina Jensen   |
|  Aksel Hennie  | … |  Volkov   |
|  Roger Davies  | … |  Michael   |
|  Clover Nee  | … |  Molly   |
|  Donal Logue  | … |  Mark Stambler   |
Aiheesta muualla

The Cloverfield Paradox Internet Movie Databasessa (englanniksi)